S'inicia el curs a la nova Escola Municipal Infantil d'Alaquàs
10/09/2007 9:40:00

# S'inicia el curs a la nova Escola Municipal Infantil d'Alaquàs

*   10/09/2007 9:40:00
*   [Imprimir](#)
*   Compartir
*    https://www.alaquas.org/documento.asp?id\_do=10248

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F10248%2F0&title=Ajuntament%20d%27Alaqu%C3%A0s.%20Premsa.S%27inicia%20el%20curs%20a%20la%20nova%20Escola%20Municipal%20Infantil%20d%27Alaqu%C3%A0s)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/10248/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2007/2/10248/10248_Form_4.jpg)](https://www.alaquas.org/ficheros/documentos/2007/2/10248/10248_Form_10.jpg "<a href='https://www.alaquas.org/ficheros/documentos/2007/2/10248/10248_Form_10.jpg' target=_blank><i class='fa fa-external-link' aria-hidden='true'></i>.S'inicia el curs a la nova Escola Municipal Infantil d'Alaquàs</a>")

L'Alcalde d'Alaquàs visita les instal·lacions en el primer dia del curs per donar la benvinguda al nou alumnat i les seues famílies

El divendres 7 de setembre es va iniciar el curs a la nova Escola Municipal Infantil d'Alaquàs. L'Alcalde d'Alaquàs, Jorge Alarte, va assistir en la primera jornada del nou curs 2007-2008 per donar la benvinguda tant als xiquets i xiquetes com a les famílies que faran ús d'aquest nou servei públic posat en marxa per l'Ajuntament d'Alaquàs dins de la seua aposta per garantir el dret a l'educació pública a tots els veïns i veïnes de la ciutat, especialment als xiquets i xiquetes de 0 a 3 anys. En la seua visita, l'Alcalde d'Alaquàs va recòrrer les diferents instal·lacions i va voler conèixer també l'equip de professionals que formaran part d'aquest nou centre públic.

L'Escola Municipal Infantil L'Alqueria és el primer centre d'una xarxa d'escoles municipals infantils. Està ubicada en la coneguda Alqueria Alòs d'Alaquàs, al parc de la Sèquia, una excepcional zona del municipi envoltada d'un gran cinturó verd. Es tracta d'una iniciativa avantguardista i nou projecte educatiu i innovador en tota l'àrea metropolitana i que respon a la filosofia de l'Ajuntament per donar resposta a la demanda educativa existent en aquest tram d'edat.